Kecmen tamurt n Seɛdi. Di syin, ddunit teɛmeṛ. Dɣa akkaḍ ani, ifellaḥen mkul wa ttafen-t yelha-d d ccɣel-is : win i la imeggren imegger, win i la yesserwaten la yesserwat. Imeksawen, win ten-id-iwalan, ad yeǧǧ tiɣeṭṭen-is, ad yettazzal, a tenyeskad, yettiwhim di teqcict d weqcic : ma d ameksa, yenna-as : annaɣ a Ṛebbi i telha ! Ma d tameksawt, tenna-as : annaɣ a Ṛebbi i yelha ! Asmi d-sqerben ɣer temdint-nni n sselṭan, bdan llan wid iɛeqlen Seɛdi. Dɣa lexbar ur iɛeṭṭel ara yewweḍ baba-s. Yezweras-d ɣer zdat n temdint, yedda yid-sen almi d axxam. Akken wwḍen, msalamen yakk, feṛḥen. Seɛdi yessenɛet-as Faḍma i baba-s d yemma-s, yenna-asen : -Atta tmeṭṭut-iw.